《田舍杂咏五首为梅庄诸处士赋 其三》
明代·童轩

不放渔舟觅水源，绕溪花竹自成村。青山遮断红尘路，只有诗僧日款门。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。